কমলগঞ্জ প্রতিনিধি:: মৌলভীবাজারের কমলগঞ্জের মুন্সীবাজার ইউনিয়ন পরিষদ মিলনায়তনে গত ৬ সেপ্টেম্বর বৃহস্পতিবার সকাল ১০ টায় বাংলাদেশ গ্রাম আদালত সক্রিয়করণ (২য় পর্য়ায়) প্রকল্পের আওতায় কমিউনিটি মতবিনিময় সভা অনুষ্ঠিত হয়। ইউপি চেয়ারম্যান আব্দুল মোতালিব তরফদারের সভাপতিত্বে ও উপজেলা গ্রাম আদালত সমন্বয়কারী কায়ছর আহমদ কয়েছ (রাসেল) এর পরিচালনায় মতবিনিময় সভায় অংশগ্রণে করেন প্যানেল চেয়ারম্যান-১ শফিকুর রহমান। রিসোর্স পারসন হিসেবে বক্তব্য রাখেন ইউএনডিপির জেলা ফ্যাসিলিটেটর মাহবুব আলম। ইউরোপিয়ান ইউনিয়ন, ইউএনডিপি’র অর্থায়নে ও কারিগরি সহযোগিতায় বাংলাদেশ সরকারের স্থানীয় সরকার,পল্লী উন্নয়ন ও সমবায় মন্ত্রণালয় এ প্রকল্প বাস্তবায়ন করছে এবং বাংলাদেশ লিগ্যাল এইড এন্ড সার্ভিসেস ট্রাস্ট (ব্লাস্ট) বাস্তবায়নে সহযোগী সংস্থা হিসেবে রয়েছে। মতবিনিময় সভায় ইউনিয়নের ইউপি সদস্যবৃন্দ, শিক্ষক, ইমাম এবং এলাকার গণ্যমান্য ব্যক্তিবর্গ, সাংবাদিক অংশগ্রহন করেন।